Patriots' nederlag mot Jacksonville Jaguars og Detroit Lions i uke 2 og 3 markerte første gang laget hadde tapt med 10+ poeng to kamper på rad siden 2002. Etter en svak start forbedret Patriots resultat til 7–2 etter uke 9. Etter et merkbart nederlag i uke 14 mot Miami Dolphins var det ikke lenger mulig for Patriots å tangere sesongresultatet på 13–3 fra 2017. Ett nederlag mot Pittsburgh Steelers i uke 15 betydde at Patriots hadde hatt fem nederlag i en sesong for første gang siden 2009. Etter en seier over Buffalo Bills i uke 16 sikret Patriots divisjonstittelen i AFC East for tiende sesong på rad, og satte dermed en ny rekord for flest divisjonstitler på rad etter å ha delt den med Dallas Cowboys (1975–1983) og Indianapolis Colts (2002–2010). Med en seier over New York Jets i uke 17 sikret Patriots en sesong uten nederlag på hjemmebane og en bye i første runde av sluttspillet, med et sesongresultat på 11–5 og andre seed i sluttspillet. Til tross for dem fem nederlagene tapte ikke New England mot noen av lagene som nådde sluttspillet.